Jorma Kaisalo

Jorma Allan Kaisalo (s. 1. elokuuta 1928 Oulu) on suomalainen kontra-amiraali evp.

Kaisalo syntyi Oulussa vuonna 1928. Hänen vanhempansa olivat alikonemestari Aarne H. Kaisalo ja Helmi o.s. Sandelin. Kaisalo valmistui Oulun Lyseosta 1950 ja suoritti varusmiespalveluksensa rannikkotykistörykmentissä vuosina 1950–1951. Vuosina 1951–1953 hän opiskeli Merisotakoulun 25. merikadettikurssilla. Sieltä valmistuttuaan hän palveli Turun lippueessa förstinä eli laivan 1. upseerina vuoteen 1957 ja laivan päällikkönä vuodet 1957–1960. Vuosina 1960–1967 hän toimi Saaristomeren merivartioston meritoimiston päällikkönä ja merivartioston komentajana 1968–1973  sekä Rajavartiolaitoksen meritoimiston päällikkönä 1973–1974.

Vuodesta 1975 eläköitymiseensä saakka 1988 Kaisalo toimi Rajavartiolaitoksen meriosaston osastopäällikkönä. Hänet ylennettiin kommodoriksi 1.11.1976 ja kontra-amiraaliksi 1.3.1983.

Lähteet 

Suomalaiset amiraalit
Vuonna 1928 syntyneet
Elävät henkilöt